**Право на безплатно паркиране в рамките на работното време върху специално определено и сигнализирано за тази цел място на ППС, превозващо лица с трайни увреждания в близост до сградата по месторабота на правоимащите се предоставя съгласно изискванията на чл. 90а от Наредба за организация на движението на територията на Столична община.**

**1. Компетентен орган**

Компетентен орган е Кметът на Столична община

**2. Заявител**

Заявител на услугата е физическо лице, което отговаря на следните критерии и условия:

1. В следствие на увреждане не може да се придвижва без използването на инвалидна количка, ортопедични апарати, извършено протезиране на горни/долни крайници, не е в състояние да заема изправено положение на тялото без използването на посочените медицински изделия и има трайно оформен функционален дефицит на стоежа, придвижването или издръжливостта.

2. Работи по трудово или служебно правоотношение.

3. ППС, превозващо лицето, следва да отговаря на следните условия: да е собственост на правоимащия или на съпруга му, или да е съсобственост на правоимащия и съпруга му, или да е предоставено на правоимащият и/или съпруга му по силата на, договор за лизинг, или да е собственост или предоставено по силата на договор за лизинг на родител на правоимащото лице, от син/дъщеря на правоимащия.

4. Не притежава собствен гараж, паркомясто, право на ползване на място за паркиране или паркомясто в режим „Служебен абонамент“ в и до сградата по месторабота.

**3. Необходими документи**

1. заявление по образец, утвърден от кмета на Столична община;

2. експертно решение на ТЕЛК/НЕЛК - *копие и оригинал (за сверяване)*;

3. свидетелство за регистрация на автомобила - *копие и оригинал (за сверяване)* и договор за лизинг *(ако е приложимо – копие и оригинал за сверяване)*;

4. нотариално заверено пълномощно, когато заявлението сe подава от пълномощник *(ако е приложимо – оригинал за сверяване)*.

**4. Място на заявяване на услугата**

Дирекция „Интеграция на хора с увреждания, програми и проекти” чрез Бюрата за социални услуги по местоживеене

Адрес: гр. София, бул. „Княгиня Мария Луиза” № 88, ет. 5

**5. Вътрешен ход на процедурата**

Комисия, назначена със Заповед на Кмета на Столична община, разглежда подадените заявления и приложените към тях необходими документи.

След получаване становището на комисията със Заповед на Кмета на Столична община се предоставя или отказва ползването на безплатно паркиране в рамките на работното време върху специално определено и сигнализирано за тази цел място на ППС, превозващо лица с трайни увреждания в близост до сградата по месторабота на правоимащите.

Заповедта се изпраща служебно на дирекция „Управление и анализ на трафика” и на Центъра за градска мобилност за поставяне на пътния знак, обозначаващ мястото за безплатно паркиране.

Отговорен изпълнител, относно поставянето на съответния пътен знак, обозначаващ мястото за паркиране е Центъра за градска мобилност.

**6. Такси, срокове, валидност**

Такса: безплатна /няма/

Срок за издаване на Заповедта: до 1 месец от започване на производството

Валидност: услугата се предоставя със заповед на кмета на Столична община за срок до две години.